**Регламент на конкурс**

**„****Моят град без насилие над деца“**

**Сдружение „ЖАНЕТА“** организира конкурс на тема „Моят град без насилие над деца“ като част от проекта "Овластяване и закрила: Силата на гражданските организации в борбата с насилието".

**Правила за участие:**

Всички произведения трябва да се свързват с темата **„Моят град без насилие над деца“**. Участниците могат да изразят как си представят безопасна, защитена и любяща среда за децата в техния град или какви стъпки може да предприеме общността за премахване на насилието над деца.

Право на участие имат всички деца (до 18 години) от Област Разград. Участниците ще бъдат разпределени в три възрастови групи: 1 – 4 клас, 5 – 7 клас и 8 – 12 клас.

Категории за участие:

Участниците могат да се включат в една от следните категории:

* Рисунка
* Снимка
* Есе
* Видео

**За участие в конкурса:**

* моля, изпратете вашето произведение на имейл janetacop@gmail.com или го донесете на място в нашия офис на бул. България №4 или на ж.к. Орел №30
* рисунки трябва да бъдат минимум на формат А4, като няма значение какви материали използвате (колажи не се приемат)
* снимките трябва да са с хубаво качество, минимум FHD 1,920 x 1,080 px
* есетата трябва да бъдат до 1000 думи, написани на компютър и във формат .docx или .pdf
* видеата трябва да са с максимална дължина 3 минути. Може да ги изпратите по имейл или да ги донесете на флашка на адрес
* в имейла (тема на имейла трябва да бъде името на конкурса) или приложената форма трябва да включите на отделен лист хартия: име и фамилия, възраст, телефон за връзка, град/село, община, категория за участие (рисунка, снимка, есе, видео), заглавие на творбата.

**Критерии за оценка:**

* **Творчески подход** – оригиналност и иновации в подхода към темата
* **Съответствие с темата** – ясно изразяване на основната идея на конкурса
* **Емоционален и социален ефект** – как произведението въздейства на зрителя или читателя
* **Техническо изпълнение** – качество на рисунката, снимката, есето или видеото

**Краен срок за предаване на творбите: 20.03.2025 г.**

**Награждаване: 11.04.2025 г.**

Организаторите са предвидили награди за отличилите се, а всички ще получат грамота за участие.

***Права върху произведенията:***  
*Участниците запазват авторските си права върху създадените произведения, но с участието си в конкурса те предоставят на организаторите правото да използват творбите за целите на кампанията „Моят град без насилие над деца“, включително публикуване, разпространение и реклама в медии, социални мрежи и други платформи.*